Drie dae later, het Creecy ’n verklaring uitgereik wat jagters toelaat om in hul eie provinsie oor te bly wanneer hulle gaan jag. Sy verduidelik dit is om die regulasies van die biodiversiteitsektor in pas te bring met die kabinet se goedkeuring vir reis tussen provinsies en verblyf vir ontspanning.
Jagters mag egter nie meer oor provinsiale grense reis soos wat die aanvanklike regulasies toegelaat het nie. Dit kan steeds rampspoedige gevolge vir wildboere inhou aangesien ’n groot deel van die land se benuttingsjagters in stede in Gauteng woon, terwyl die wild in ander provinsies is.